pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลชี้แจง การดำเนินคดี ม.112 เป็นไปตามกระบวนการขั้นตอนกฎหมาย
วันเสาร์ที่ 19 ธันวาคม 2563
โฆษกรัฐบาลชี้แจง การดําเนินคดี ม.112 เป็นไปตามกระบวนการขั้นตอนกฎหมาย
โฆษกรัฐบาลชี้แจง การดําเนินคดี ม.112 เป็นไปตามกระบวนการขั้นตอนกฎหมาย
วันนี้ (19 ธันวาคม 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า จากกรณีที่โฆษกสํานักงานข้าหลวงใหญ่สิทธิมนุษยชนแห่งสหประชาชาติ หรือ OHCHR ออกแถลงการณ์แสดงความกังวลต่อการใช้ ม. 112 ต่อผู้ชุมนุมในไทยนั้น ในเบื้องต้นได้ประสานกระทรวงการต่างประเทศเพื่อชี้แจงดังนี้
1.กฎหมายหมิ่นพระบรมเดชานุภาพในประเทศไทยไม่ได้พุ่งเป้าไปที่การจํากัดสิทธิเสรีภาพในการแสดงความคิดเห็นของประชาชน การใช้เสรีภาพทางวิชาการ หรือการถกเถียงเกี่ยวกับระบอบกษัตริย์ในฐานะสถาบัน กฎหมายนี้มีอยู่ในหลายประเทศทั่วโลกในรูปแบบต่างๆ ซึ่งรวมถึงในประเทศไทยก็เพื่อให้ความคุ้มครองสิทธิและชื่อเสียงของพระมหากษัตริย์ พระราชินี มกุฎราชกุมาร หรือผู้สําเร็จราชการแทนพระองค์ในลักษณะเดียวกับกฎหมายหมิ่นประมาทสําหรับพลเมืองไทยทุกคน
2.สิ่งที่เกิดขึ้นเป็นไปตามกระบวนกฎหมายอาญาในกรณีที่เกี่ยวข้องกับการหมิ่นพระบรมเดชานุภาพ ทั้งนี้หากมีการดําเนินการในกรณีดังกล่าวก็จะเป็นไปตามกระบวนการขั้นตอนตามกฎหมาย ซึ่งในกรณีจํานวนมากก็จะได้รับพระราชทานอภัยโทษ
3.ต่อกรณีการตั้งข้อหาผู้ประท้วงวัย 16 ปีตามประมวลกฎหมายอาญาม. 112 ได้มีการนําเรื่องดังกล่าวเข้าสู่การพิจารณาของศาลเยาวชน ยิ่งกว่านั้นมันก็เป็นไปตามที่โฆษกของสํานักงานข้าหลวงใหญ่สิทธิมนุษยชนแห่งประชาชาติที่ได้ระบุระหว่างการแถลงข่าวเองว่า ศาลได้ปฏิเสธคําขอให้มีการคุมขัง พร้อมกับอนุญาตให้ประกันตัวแบบมีเงื่อนไข
4.ขอย้ําอีกครั้งว่าในช่วง 2-3 เดือนที่ผ่านมา ผู้ประท้วงไม่ได้ถูกจับกุมเพียงเพราะใช้สิทธิเสรีภาพในการแสดงออกและการชุมนุมอย่างสงบ แต่ผู้ที่ถูกจับกุมได้ละเมิดกฏหมายอื่นๆ ของไทยซึ่งส่วนใหญ่ได้รับการปล่อยตัวแล้ว
นายอนุชา กล่าวเพิ่มเติมว่า รัฐบาลไทยมิได้ปิดกั้นเสรีภาพในการแสดงออก ตราบใดที่การชุมนุมดําเนินการด้วยความสงบ ซึ่งเป็นพื้นฐานสําคัญในระบอบประชาธิปไตย อย่างไรก็ดี การใช้สิทธิและเสรีภาพดังกล่าวต้องดําเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ
รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คําพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
บทบาทของเจ้าหน้าที่ตํารวจในขณะนี้คือการให้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สําหรับกรณีการดําเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม
รัฐบาลยังมีความหวังเป็นอย่างยิ่งว่า ผู้ชุมนุมจะเข้าร่วมคณะกรรมการสมานฉันท์ที่จัดตั้งขึ้นโดยรัฐสภา เพื่อหลีกเลี่ยงการเผชิญหน้า และนํามาสู่การหาทางออกในการแก้ไขปัญหาความเห็นต่างที่เกิดขึ้นในปัจจุบันของประชาชนทุกกลุ่ม และนําความสงบสุขกลับสู่สังคมไทย
รัฐบาลไทย-ข่าวทำเนียบรัฐบาล-เอกชนหนุนภารกิจ กพร. มอบแอร์มูลค่ากว่า 1 ล้านบาท Up Skill แรงงาน
วันเสาร์ที่ 19 ธันวาคม 2563
เอกชนหนุนภารกิจ กพร. มอบแอร์มูลค่ากว่า 1 ล้านบาท Up Skill แรงงาน
- -
วันที่ 19 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานรับมอบเครื่องปรับอากาศจากบริษัท มาเวลคอร์ปอเรชั่น จํากัด ซึ่งเป็นความร่วมมือว่าด้วยการพัฒนาฝีมือแรงงานช่างเครื่องปรับอากาศ ระหว่างกรมพัฒนาฝีมือแรงงาน กับ บริษัท มาเวล คอร์ปอเรชั่น จํากัด ภายใต้นโยบายการสนับสนุนเครื่องปรับอากาศ เพื่อการพัฒนาฝีมือแรงงาน จํานวน 90 ชุด มูลค่า 1 ล้านบาท เพื่อให้กรมพัฒนาฝีมือแรงงานนําไปใช้ประโยชน์ในการทดสอบมาตรฐานฝีมือแรงงาน สาขาช่างเครื่องปรับอากาศ โดยมีนายปริญญา มานวงศ์ กรรมการผู้จัดการบริษัทฯ เป็นผู้ส่งมอบ ในงานเส้นทางสู่ความสําเร็จ (Road To Success 2012) ณ ห้องฟอร์จูน 1-3 โรงแรมแกรนด์เมอร์เคียว ฟอร์จูน กรุงเทพฯ
ศาสตราจารย์ นฤมล กล่าวว่า กรมพัฒนาฝีมือแรงงาน (กพร.) กระทรวงแรงงาน มีภารกิจในการพัฒนาฝีมือแรงงานที่อยู่ในตลาดแรงงานให้มีทักษะฝีมือสูงขึ้น ประกอบกับกระทรวงแรงงานได้ประกาศกําหนด ให้สาขาอาชีพช่างไฟฟ้า อิเล็กทรอนิกส์ และคอมพิวเตอร์ เป็นสาขาอาชีพที่อาจเป็นอันตรายต่อสาธารณะ โดยสาขาช่างไฟฟ้าภายในอาคารเป็นสาขาแรก ต้องดําเนินการโดยผู้ได้รับหนังสือรับรองความรู้ความสามารถ (License) ตามพระราชบัญญัติส่งเสริมการพัฒนาฝีมือแรงงาน พ.ศ. 2555 และที่แก้ไขเพิ่มเติม และจะส่งเสริมการรับรองความรู้ความสามารถเพิ่มเติม อีก 4 สาขา ได้แก่ ช่างเชื่อมอาร์กโลหะด้วยมือ ช่างเชื่อมทิก ช่างเชื่อมแม็ก และช่างเครื่องปรับอากาศในบ้านและการพาณิชย์ขนาดเล็ก
รมช. แรงงาน กล่าวเพิ่มเติมว่า บริษัท มาเวล คอร์ปอเรชั่น จํากัด สนับสนุนเครื่องปรับอากาศ ให้แก่กรมพัฒนาฝีมือแรงงาน เพื่อนําไปใช้ประโยชน์ในการจัดฝึกอบรมและทดสอบมาตรฐานฝีมือแรงงานแห่งชาติ เพื่อพัฒนาศักยภาพของบุคลากรช่างเครื่องปรับอากาศ ให้มีความรู้ ความสามารถ และทักษะฝีมือสูงขึ้นได้มาตรฐานฝีมือแรงงาน ทันต่อการเปลี่ยนแปลงของเทคโนโลยี สอดคล้องกับความต้องการของตลาดแรงงาน รวมทั้งแก้ไขปัญหาขาดแคลนแรงงานที่มีความรู้ ความสามารถ และทักษะในการปฏิบัติงานทั้งด้านปริมาณและคุณภาพ รองรับการขยายตัวของระบบเศรษฐกิจในอนาคต ซึ่ง กพร.จะส่งมอบเครื่องปรับอากาศที่ได้รับ ให้แก่หน่วยงานของกพร.ในแต่ละจังหวัดนําไปใช้ฝึกอบรมและทดสอบมาตรฐานฝีมือต่อไป
“การพัฒนาทักษะฝีมือให้แก่แรงงานไทย ต้องได้รับการสนับสนุนและร่วมมือจากหลายฝ่าย ทั้งตัวของแรงงานเองที่ต้องให้ความสําคัญกับการพัฒนาทักษะฝีมืออย่างต่อเนื่อง ให้ทันต่อเทคโนโลยีสมัยใหม่ เรียนรู้ตลอดเวลา ในส่วนของภาครัฐ ต้องบริหารจัดการงบประมาณและทรัพยากรที่มีอย่างจํากัดให้เกิดประโยชน์ต่อประชาชนให้มากที่สุด ดังนั้น การสนับสนุนของภาคเอกชน จึงมีส่วนสําคัญอย่างยิ่งต่อการพัฒนากําลังแรงงาน เพื่อขับเคลื่อนให้เศรษฐกิจของประเทศต่อไป ความร่วมมือในวันนี้จึงถือเป็นส่วนหนึ่งของการมีส่วนร่วมและการทํางานแบบประชารัฐ เพื่อยกระดับฝีมือให้แรงงานไทย ให้มีงานทํามีฝีมือที่ได้มาตรฐาน และพัฒนาตนเองไปสู่มาตรฐานที่สูงขึ้น เพิ่มโอกาสรับค่าจ้างที่สูงขึ้นตามอัตราค่าจ้างมาตรฐานฝีมือต่อไป” รมช. แรงงาน กล่าวท้ายสุด
รัฐบาลไทย-ข่าวทำเนียบรัฐบาล- เปิดตลาดกะเหรี่ยงและแปลงไม้ดอกไม้ประดับ บ้านอีมาดอีทราย จังหวัดอุทัยธานี
วันเสาร์ที่ 19 ธันวาคม 2563
เปิดตลาดกะเหรี่ยงและแปลงไม้ดอกไม้ประดับ บ้านอีมาดอีทราย จังหวัดอุทัยธานี
รมช.มนัญญา เปิดตลาดกะเหรี่ยงและแปลงไม้ดอกไม้ประดับ บ้านอีมาดอีทราย จังหวัดอุทัยธานี สนับสนุนการท่องเที่ยวเชิงเกษตรบนพื้นที่สูง ช่วยสร้างงานสร้างรายได้ให้ชุมชน
มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิด“ตลาดกะเหรี่ยงและแปลงไม้ดอกไม้ประดับบ้านอีมาดอีทราย”ณ เขตพัฒนาราษฎรบนพื้นที่สูงแม่ดีน้อยตําบลแก่นมะกรูดอําเภอบ้านไร่จังหวัดอุทัยธานีว่าจังหวัดอุทัยธานีได้บูรณาการร่วมกับภาคส่วนที่เกี่ยวข้องเพื่อพัฒนาแหล่งท่องเที่ยวเชิงเกษตรบนพื้นที่สูงหมู่4บ้านอีมาดอีทรายตําบลแก่นมะกรูดอําเภอบ้านไร่ให้เป็นแหล่งท่องเที่ยวเชิงเกษตรไม้ดอกไม้ประดับบนพื้นที่สูงที่มีศักยภาพเพื่อรองรับนักท่องเที่ยวทั้งภายในและต่างจังหวัดที่เดินทางมาในช่วงเทศกาลปีใหม่ของทุกปีโดยในแต่ละปีจะมีนักท่องเที่ยวเดินทางขึ้นมาไม่น้อยกว่า80,000คนซึ่งสามารถสร้างรายได้ให้กับจังหวัดไม่น้อยกว่า40ล้านบาท/ปี
รมช.มนัญญากล่าวว่ากิจกรรมเปิดตลาดฯในวันนี้มีวัตถุประสงค์เพื่อประชาสัมพันธ์แหล่งท่องเที่ยวให้กับนักท่องเที่ยวทั้งในและนอกจังหวัดตลอดจนชาวต่างชาติได้รู้จักสถานที่ท่องเที่ยวที่สวยงามของจังหวัดอุทัยธานีเป็นการเปิดตลาดและแปลงไม้ดอกไม้ประดับตลอดจนการออกบูธนิทรรศการจําหน่ายสินค้าเกษตรและผลิตภัณฑ์ผ้าทอกะเหรี่ยงซึ่งเป็นสินค้าเศรษฐกิจสําคัญที่สร้างรายได้ให้กับจังหวัดอุทัยธานี
จากนั้นรัฐมนตรีช่วยว่าการกระทรวงเกษตรและสหกรณ์ได้เยี่ยมชมนิทรรศการบ้านกะเหรี่ยงจําลองสาธิตการทอผ้าการย้อมสีธรรมชาติเยี่ยมชมนิทรรศการไม้ผลเมืองหนาวไม้ดอกเมืองหนาวจากกรมวิชาการเกษตรเยี่ยมชมแปลงไม้ดอกไม้ประดับบริเวณหน้าเขตพัฒนาราษฎรบนพื้นที่สูงแม่ดีน้อยและเยี่ยมชมขั้นบันไดทุ่งดอกคอสมอสเพื่อแลกเปลี่ยนแนวทางการพัฒนาพื้นที่สู่แปลงดอกไม้เมืองหนาว
ทั้งนี้กิจกรรมเปิดตลาดกะเหรี่ยงและแปลงไม้ดอกไม้ประดับบ้านอีมาดอีทรายอยู่ในโครงการส่งเสริมอาชีพและพัฒนาแหล่งท่องเที่ยวเชิงเกษตรบนพื้นที่สูงโดยมีวัตถุประสงค์หลักเพื่อสร้างงานสร้างรายได้จากการจําหน่ายสินค้าเกษตรผลิตภัณฑ์แปรรูปในชุมชนที่เป็นการพัฒนาคุณภาพชีวิตให้กับประชาชนในพื้นที่สร้างรายได้จากการท่องเที่ยวเข้าสู่จังหวัดและชุมชนโดยตําบลแก่นมะกรูดมีแหล่งท่องเที่ยวที่สําคัญ2แห่งคือ1)แหล่งท่องเที่ยวไม้ดอกเมืองหนาวบริเวณสภาตําบลแก่นมะกรูดหมู่1บ้านใต้และ2)แหล่งท่องเที่ยวไม้ดอกไม้ประดับและพืชเมืองหนาวบริเวณพื้นที่เขตพัฒนาราษฎรบนพื้นที่สูงแม่ดีน้อยหมู่4บ้านอีมาด–อีทราย
รัฐบาลไทย-ข่าวทำเนียบรัฐบาล-รวบแล้ว 5 สาย/นายหน้าจัดหางานเถื่อน ซ้ำเติมคนหางานช่วงโควิด หลอกไปทำงานแคนาดา
วันเสาร์ที่ 19 ธันวาคม 2563
รวบแล้ว 5 สาย/นายหน้าจัดหางานเถื่อน ซ้ําเติมคนหางานช่วงโควิด หลอกไปทํางานแคนาดา
อธิบดีกรมการจัดหางาน เผยความคืบหน้า หลังกรมการจัดหางานร่วมกับกองบังคับการตํารวจภูธรจังหวัดชัยภูมิ จับกุม 5 สาย/นายหน้าเถื่อน หลอกลวงคนงานไทย 40 คน ไปทํางานประเทศแคนาดา เสียหายกว่า 7 ล้านบาท
นายสุชาติฯ เปิดเผยว่า ตามที่ได้สั่งการสํานักงานจัดหางานจังหวัดชัยภูมิ เร่งตรวจสอบติดตามผลการติดตามตัวผู้กระทําความผิดในข้อหาร่วมกันหลอกลวงคนหางานไปทํางานประเทศแคนาดา ซึ่งล่าสุดสํานักงานจัดหางานจังหวัดชัยภูมิ และกองบังคับการตํารวจภูธรจังหวัดชัยภูมิ ได้ร่วมกันจับกุมผู้ต้องหา จํานวน 5 คน เป็นชาย 2 คน และหญิง 3 คน ขณะนี้ถูกฝากขังอยู่ที่สถานีตํารวจภูธรภูเขียว จังหวัดชัยภูมิ เพื่อดําเนินคดีตามขั้นตอนของกฎหมายต่อไป สําหรับสาย/นายหน้าจัดหางานเถื่อนกลุ่มนี้ มีเครือข่ายในหลายพื้นที่ และมีคนหางานร้องทุกข์ดําเนินคดีมาตั้งแต่ต้นปี 2563 จนเกิดการบูรณาการทํางานร่วมกัน นําไปสู่การขยายผลจับกุมได้ในที่สุด
อธิบดีกรมการจัดหางาน ยังกล่าวต่อไปว่า ขอให้คนหางานที่ต้องการไปทํางานต่างประเทศ ตรวจสอบข้อมูลตําแหน่งงาน ลักษณะงาน ตลอดจนประเทศที่จะไปจากเจ้าหน้าที่ของกรมการจัดหางาน ก่อนตัดสินใจจ่ายเงินหรือโอนเงินให้กับผู้ใด โดยหากผู้มาชักชวนไปทํางานอ้างว่าเป็นตัวแทนบริษัทจัดหางาน สามารถตรวจสอบข้อมูลบริษัทจัดหางานให้คนหางานเพื่อไปทํางานในต่างประเทศที่ได้รับอนุญาตจากกรมการจัดหางานได้ที่หน้าเว็บไซต์ของ กองทะเบียนจัดหางานกลางและคุ้มครองคนหางาน www.doe.go.th/prd/ipd ซึ่งขณะนี้มีบริษัทที่ได้รับอนุญาตทั้งสิ้น 127 บริษัท
“อย่างไรก็ดี กรมการจัดหางานมีพนักงานเจ้าหน้าที่ตาม พรบ.จัดหางานและคุ้มครองคนหางาน พ.ศ.2528 ที่เฝ้าระวัง ติดตาม ตรวจสอบอย่างเข้มงวด และขอเตือนผู้ที่คิดหลอกลวงคนหางานว่า การหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ และการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ ” อธิบดีกรมการจัดหางาน กล่าวเพิ่มเติม
รัฐบาลไทย-ข่าวทำเนียบรัฐบาล-สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม
วันพฤหัสบดีที่ 17 ธันวาคม 2563
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม
วันที่ ๑๖ ธันวาคม ๒๕๖๓ เวลา ๑๖.๐๐ น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม เพื่อเชิญไปถวายเจ้าคณะจังหวัดทุกจังหวัดทั่วประเทศ สําหรับจุดประกอบในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นผู้แทนเข้ารับการประทาน พร้อมด้วย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และพุทธศาสนิกชน ร่วมรับเสด็จ ณ วัดราชบพิธสถิตมหาสีมาราม กรุงเทพฯ
รัฐบาลไทย-ข่าวทำเนียบรัฐบาล-ผู้ช่วยรมว.วธ.ลงพื้นที่ตรวจเยี่ยมชุมชนคุณธรรมฯ วัดเหนืออุดรชัยสิทธิ์ ตำบลธงธานี อำเภอธวัชบุรี จังหวัดร้อยเอ็ด
วันพฤหัสบดีที่ 17 ธันวาคม 2563
ผู้ช่วยรมว.วธ.ลงพื้นที่ตรวจเยี่ยมชุมชนคุณธรรมฯ วัดเหนืออุดรชัยสิทธิ์ ตําบลธงธานี อําเภอธวัชบุรี จังหวัดร้อยเอ็ด
ผู้ช่วยรมว.วธ.ลงพื้นที่ตรวจเยี่ยมชุมชนคุณธรรมฯ วัดเหนืออุดรชัยสิทธิ์ ตําบลธงธานี อําเภอธวัชบุรี จังหวัดร้อยเอ็ด
วันที่ ๑๗ ธันวาคม ๒๕๖๓ เวลา ๑๓.๓๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม พร้อมด้วย นายพิกิฎ ศรีชนะ เลขานุการรัฐมนตรีว่าการกระทรวงวัฒนธรรม วัฒนธรรมจังหวัดร้อยเอ็ด และเจ้าหน้าที่กระทรวงวัฒนธรรม เดินทางลงพื้นที่ตรวจเยี่ยมชุมชนคุณธรรมฯ วัดเหนืออุดรชัยสิทธิ์ ตําบลธงธานี อําเภอธวัชบุรี จังหวัดร้อยเอ็ด โดยมีผู้นําชุมชน และประชาชนในพื้นที่ ให้การต้อนรับ ทั้งนี้ กิจกรรมดังกล่าวดําเนินงานตามนโยบายของรัฐมนตรีว่าการกระทรวงวัฒนธรรม ในการสืบสาน รักษา ต่อยอดศาสตร์พระราชา สู่การท่องเที่ยวเชิงวัฒนธรรมอย่างยั่งยืน โดยการน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร (บวs On Tour) มาจัดกิจกรรมส่งเสริมการท่องเที่ยว และกระตุ้นเศรษฐกิจด้วยการนําทุนทางวัฒนธรรมของชุมชน มาเป็นเสน่ห์ดึงดูดนักท่องเที่ยวให้มาเยี่ยมเยือนชุมชน สร้างรายได้จากสินค้า และบริการทางวัฒนธรรม ชุมชนอยู่ดีมีสุข
รัฐบาลไทย-ข่าวทำเนียบรัฐบาล-ธอส.เพิ่ม 4 บริการใหม่ ผ่านแอป GHB ALL ง่ายแค่ปลายนิ้วสัมผัส
วันพฤหัสบดีที่ 17 ธันวาคม 2563
ธอส.เพิ่ม 4 บริการใหม่ ผ่านแอป GHB ALL ง่ายแค่ปลายนิ้วสัมผัส
ธอส.พัฒนาฟังก์ชั่นบริการบน Mobile Application : GHB ALL เพื่อให้ลูกค้าทําธุรกรรมกับ ธอส. ได้สะดวกสบาย ง่าย แค่ปลายนิ้วสัมผัสยิ่งขึ้นผ่านช่องทางดิจิทัล ตามโครงการ “G H Bank New Normal Services” ด้วย 4 บริการใหม่
ธนาคารอาคารสงเคราะห์ (ธอส.) พัฒนาฟังก์ชั่นบริการบน Mobile Application : GHB ALL เพื่อให้ลูกค้าทําธุรกรรมกับ ธอส. ได้สะดวกสบาย ง่าย แค่ปลายนิ้วสัมผัสยิ่งขึ้นผ่านช่องทางดิจิทัล ตามโครงการ “G H Bank New Normal Services” ด้วย 4 บริการใหม่ ประกอบด้วย 1.เปิดบัญชีเงินฝากออมทรัพย์ เพียงเลือกเมนูเปิดบัญชีเงินฝาก จากนั้นยืนยันตัวตนรูปแบบดิจิทัลเปลี่ยนเงินงวดใหม่ ด้วยการใช้เทคโนโลยีการเปรียบเทียบใบหน้า (Facial Recognition) ที่มีการจัดเก็บภาพถ่ายไว้กับธนาคารแล้ว (ซึ่งอยู่ภายใต้การทดสอบใน Regulatory Sandbox ของธนาคารแห่งประเทศไทย) จากนั้นจะสามารถเปิดบัญชีเงินฝากประเภทออมทรัพย์ได้โดยไม่ต้องเดินทางไปที่สาขา พิเศษ!! สําหรับลูกค้าที่เปิดบัญชีเงินฝากออมทรัพย์ตามที่ธนาคารกําหนดผ่าน GHB ALL และซื้อสลากออมทรัพย์ ธอส. ชุดเกล็ดดาวผ่าน GHB ALL จํานวน 2 หน่วยขึ้นไปต่อครั้ง ภายในวันที่ 16 มีนาคม 2564 จะได้รับหูฟังบูทูธฟรี!!(1 ราย ต่อ 1 ชิ้น) 2.หนังสือรับรองดอกเบี้ยเงินกู้ สําหรับนําไปใช้เป็นหลักฐานประกอบการยื่นแบบแสดงภาษีเงินได้บุคคลธรรมดา และ 3.หนังสือรับรองภาษีดอกเบี้ยเงินฝาก เพื่อใช้เป็นหลักฐานการทําธุรกรรมต่าง ๆ หรือยื่นภาษีประจําปี ทั้ง 2 บริการเพียงเข้าไปที่เมนูบริการอื่นๆ แล้วเลือกหนังสือที่ต้องการ ยอมรับข้อกําหนดการใช้งาน และเลือกบัญชีที่ต้องการขอหนังสือแล้วให้ระบุ E-Mail เพื่อให้ระบบจัดส่งไฟล์หนังสือไปยัง E-Mail ที่แจ้งไว้ และ 4.หนังสือรับรองเพื่อเบิกค่าเช่าบ้าน เพียงกรอกรายละเอียดของบัญชีเงินกู้ที่ต้องการเบิกและ ระบุ E-Mail เพื่อให้ระบบจัดส่งหนังสือทาง E-Mail ต่อไป โดยลูกค้าสามารถใช้ทั้ง 4 บริการได้ตั้งแต่วันที่ 16 ธันวาคม 2563 เป็นต้นไป สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือ สถานเอกอัครราชทูตญี่ปุ่นประจำประเทศไทย จัดสัมมนาแลกเปลี่ยนองค์ความรู้แผนปฏิบัติการระดับชาติว่าด้วยธุรกิจกับสิทธิมนุษยชน
วันพฤหัสบดีที่ 17 ธันวาคม 2563
กระทรวงยุติธรรม ร่วมมือ สถานเอกอัครราชทูตญี่ปุ่นประจําประเทศไทย จัดสัมมนาแลกเปลี่ยนองค์ความรู้แผนปฏิบัติการระดับชาติว่าด้วยธุรกิจกับสิทธิมนุษยชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการสัมมนาร่วมระหว่างประเทศไทยและประเทศญี่ปุ่น เรื่อง ธุรกิจกับสิทธิมนุษยชน (Webinar : Japan-Thailand Joint Seminar on Business and Human Rights)
ในวันพุธที่ ๑๖ ธันวาคม ๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการสัมมนาร่วมระหว่างประเทศไทยและประเทศญี่ปุ่น
เรื่อง ธุรกิจกับสิทธิมนุษยชน (Webinar : Japan-Thailand Joint Seminar on Business and Human Rights)
จัดโดยกรมคุ้มครองสิทธิและเสรีภาพ และสถานเอกอัครราชทูตญี่ปุ่นประจําประเทศไทย
ผ่านระบบประชุมทางไกล (Video Conference)
โดยมีผู้แทนจากหน่วยงานภาครัฐ และภาคธุรกิจของประเทศไทยและประเทศญี่ปุ่น เข้าร่วม
เพื่อจัดทําแผนปฏิบัติการระดับชาติว่าด้วยธุรกิจกับสิทธิมนุษยชน
(National Action Plan on Business and Human Rights)
ระยะที่ ๑ (พ.ศ. ๒๕๖๒-๒๕๖๕) ของประเทศไทย
การขับเคลื่อนแผนปฏิบัติการฯ ผลการดําเนินงานของประเทศไทยตามแผนปฏิบัติการฯ
ข้อท้าทาย และแผนการดําเนินงานของประเทศไทยในปี ๒๕๖๔
นอกจากนี้ ได้รับเกียรติจาก Mr. Mikito Tomiyama ผู้อํานวยการกองสิทธิมนุษยชนและมนุษยธรรม
กระทรวงการต่างประเทศญี่ปุ่น แลกเปลี่ยนประสบการณ์เกี่ยวกับกระบวนการจัดทําแผนปฏิบัติการระดับชาติ
ว่าด้วยธุรกิจกับสิทธิมนุษยชนของประเทศญี่ปุ่น
รวมทั้งประเด็นด้านธุรกิจกับสิทธิมนุษยชนที่จําเป็นเร่งด่วนที่ประเทศญี่ปุ่นต้องดําเนินการแก้ไข
และได้รับเกียรติจาก ศาสตราจารย์ Shotaro Hamamoto คณะนิติศาสตร์ มหาวิทยาลัยเกียวโต ประเทศญี่ปุ่น
บรรยายถึงทิศทางโลกและข้อท้าทายสําคัญของสังคมระหว่างประเทศในการดําเนินงานด้านธุรกิจกับสิทธิมนุษยชน พร้อมทั้งเสริมสร้างความรู้ความเข้าใจแก่องค์กรธุรกิจสัญชาติญี่ปุ่นที่ดําเนินธุรกิจในประเทศไทย
และองค์กรธุรกิจสัญชาติไทยที่ดําเนินธุรกิจในประเทศญี่ปุ่น
เกี่ยวกับทิศทางโลกในการส่งเสริมให้ภาคธุรกิจเคารพสิทธิมนุษยชน
ทั้งนี้ ผู้เข้าร่วมสัมมนาฯ ได้ชื่นชมพัฒนาการของทั้ง ๒ ประเทศ และให้ความสนใจสอบถามในหลายประเด็น
อาทิ บทบาทขององค์กรอิสระต่อกระบวนการจัดทําแผนปฏิบัติการฯ การกําหนดประเด็นสําคัญเร่งด่วนที่ควรแก้ไข
และผลกระทบของภาคธุรกิจต่อการมีแผนปฏิบัติการฯ เป็นต้น
ซึ่งการสัมมนาครั้งนี้ถือเป็นความสําเร็จในการเสริมสร้างความร่วมมือด้านวิชาการที่สําคัญ
และเป็นโอกาสในการต่อยอดกิจกรรมและพัฒนาความสัมพันธ์อันดีระหว่างประเทศต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แถลงผลการปฏิบัติการยุทธการพิทักษ์ไทย ยึดทรัพย์ ตัดวงจรยาเสพติด  ครั้งที่ ๗/๒๕๖๓
วันพฤหัสบดีที่ 17 ธันวาคม 2563
รัฐมนตรีว่าการกระทรวงยุติธรรม แถลงผลการปฏิบัติการยุทธการพิทักษ์ไทย ยึดทรัพย์ ตัดวงจรยาเสพติด  ครั้งที่ ๗/๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม แถลงผลการปฏิบัติการยุทธการพิทักษ์ไทย ยึดทรัพย์ ตัดวงจรยาเสพติด ครั้งที่ ๗/๒๕๖๓
ในวันพฤหัสบดีที่ ๑๗ ธันวาคม ๒๕๖๓ เวลา ๐๘.๐๐ น.​
ณ ห้องประชุม TOC อาคาร ๒ ชั้น ๔ สํานักงาน ป.ป.ส.​ ถนนดินแดน​ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย
พล.ต.อ.มนู เมฆหมอก รอง ผบ.ตร. นายวิชัย ไชยมงคล เลขาธิการ ป.ป.ส.
นายอุทัย สินมา อธิบดีอัยการ สํานักงานคดียาเสพติด ผู้แทนจากสํานักงานตํารวจแห่งชาติ
กองบัญชาการตํารวจปราบปรามยาเสพติด สํานักงานอัยการสูงสุด สํานักงานป้องกันและปราบปราม
การฟอกเงิน (ป.ป.ง.) กรมสอบสวนคดีพิเศษ และกรมสรรพากร กระทรวงมหาดไทย
และสํานักงานเสนาธิการทหารบก เปิดปฏิบัติการยุทธการพิทักษ์ไทย ยึดทรัพย์ ตัดวงจรยาเสพติด
ครั้งที่ ๗/๒๕๖๓ โดยร่วมผนึกกําลังเครือข่าย ปฏิบัติการกวาดล้างยาเสพติดในพื้นที่ ๑๕ จุดทั่วประเทศ
โดยมีการวิดีโอคอนเฟอเรนซ์รายงานผลปฏิบัติการและการเข้าจับกุมเครือข่ายเป้าหมายจากเจ้าหน้าที่
ชุดปฏิบัติการจากทุกพื้นที่ รวมทั้งตรวจเยี่ยมศูนย์ปฏิบัติการในสํานักงาน ป.ป.ส. ด้วย
ทั้งนี้ การดําเนินการในมิติด้านการปราบปราม และยึดทรัพย์สินเครือข่ายรายสําคัญ
เป็นไปตามนโยบายรัฐบาลของ พล.อ.ประยุทธ์ จันทร์โอชา นายกรัฐมนตรี
และนายสมศักดิ์ เทพสุทิน รัฐมนตรีว่าการกระทรวงยุติธรรม
ที่มุ่งเน้นการแก้ไขปัญหายาเสพติดอย่างจริงจังทั้งระบบ ด้วยการบังคับใช้กฎหมายอย่างเคร่งครัด
ปราบปรามเครือข่ายผู้ค้ายาเสพติด โดยเฉพาะนายทุนระดับผู้สั่งการและผู้ที่เกี่ยวข้อง
ตลอดจนเน้นการยึดอายัดทรัพย์สิน ทําลายโครงสร้างและตัดวงจรทางการเงิน
ของเครือข่ายยาเสพติดอย่างเด็ดขาดและจริงจัง
ภายใต้คําสั่งศูนย์อํานวยการป้องกันและปราบปรามยาเสพติดแห่งชาติ ที่​ ๕/๒๕๖๓
เรื่อง จัดตั้งศูนย์ปฏิบัติการยึดทรัพย์สินเครือข่ายยาเสพติด
โดยกําหนดแผนยุทธการฯ เข้าปฏิบัติการใน ๖ จังหวัด รวมพื้นที่ปฏิบัติการ ๑๕ จุดปฏิบัติการ
ประกอบด้วย จ.ขอนแก่น ๗ จุดปฏิบัติการ, จ.อุบลราชธานี ๒ จุดปฏิบัติการ, จ.นนทบุรี ๑ จุดปฏิบัติการ
จ.ชลบุรี ๑ จุดปฏิบัติการ, จ.ฉะเชิงเทรา ๑ จุดปฏิบัติการ และ จ.ปราจีนบุรี ๓ จุดปฏิบัติการ
สําหรับผลการปฏิบัติ เลขาธิการ ป.ป.ส. มีคําสั่งยึดอายัดทรัพย์สินไว้แล้ว มูลค่า ๑๖,๓๔๘,๐๘๐ บาท
ประกอบด้วย ที่ดินพร้อมสิ่งปลูกสร้าง ๓ แปลง, อาคารห้องชุด ๕ ห้อง และยานพาหนะ ๑ คัน
ทั้งนี้ ยุทธการดังกล่าว นับเป็นการบูรณาการความร่วมมือครั้งสําคัญของหลายหน่วยงาน
และเป็นการใช้อํานาจตาม พ.ร.บ. มาตรการในการปราบปรามผู้กระทําความผิดเกี่ยวกับยาเสพติด
พ.ศ. ๒๕๓๔ (มาตรการสมคบ สนับสนุนช่วยเหลือ) โดยขยายผลจับกุมบุคคลที่เกี่ยวข้องและยึดทรัพย์สิน
เพื่อทําลายเครือข่ายและโครงสร้างการค้ายาเสพติดรายสําคัญในพื้นที่ภาคเหนือ ภาคกลาง และภาคตะวันตก
ที่ส่งผลกระทบต่อสภาพปัญหาการแพร่ระบาดยาเสพติดของประเทศ
รัฐบาลไทย-ข่าวทำเนียบรัฐบาล-ก.อุต ฯ จัดเตรียมจัดงาน OUTLET ของขวัญเพื่อประชาชน 22-25 ธ.ค. นี้
วันพฤหัสบดีที่ 17 ธันวาคม 2563
ก.อุต ฯ จัดเตรียมจัดงาน OUTLET ของขวัญเพื่อประชาชน 22-25 ธ.ค. นี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการแถลงข่าว การจัดงาน OUTLET ของขวัญเพื่อประชาชน มหกรรมสินค้าราคาโรงงาน ณ ห้องประชุม 1 ชั้น 2 สปอ.
วันนี้ (17 ธันวาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการแถลงข่าว การจัดงาน OUTLET ของขวัญเพื่อประชาชน มหกรรมสินค้าราคาโรงงาน ซึ่งถือว่าเป็นของขวัญที่กระทรวงอุตสาหกรรมมุ่งหวังที่จะช่วยลดภาระค่าใช้จ่ายให้กับประชาชนและผู้ประกอบการ และเป็นการบรรเทาผลกระทบจากสถานการณ์การแพร่ระบาดของโรคติดเชื้อโคโรนาไวรัส 2019 (COVID-19) และเป็นการกระตุ้นเศรษฐกิจในช่วงเทศกาลส่งท้ายปีเก่า ต้อนรับปีใหม่ 2564 นี้ด้วย โดยจะจัดขึ้นในช่วงวันที่ 22-25 ธันวาคมนี้ ซึ่งคาดว่าใน 4 วันนี้ คาดว่าในงานจะทําเงินสะพัดกว่า 50 ล้านบาทและในปี 2564 กระทรวงอุตสาหกรรมจะดําเนินการจัดงานขยายไป ในส่วนภูมิภาค 76 จังหวัดทั่วประเทศ โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม ร่วมแถลงข่าว และมีผู้บริหารกระทรวงอุตสาหกรรมร่วมเป็นเกียรติ ณ ห้องประชุม 1 ชั้น 2 สปอ.
“งาน OUTLET ของขวัญเพื่อประชาชน มหกรรมสินค้าราคาโรงงาน แบ่งเป็น 7 โซน ได้แก่ โซนเครื่องใช้ไฟฟ้า /โซนสินค้าอุปโภคบริโภคจากอุตสาหกรรมจังหวัดทั่วประเทศ โซนสินค้าอุปโภคบริโภคจากโรงงานและอุปกรณ์เกี่ยวกับรถยนต์ /โซนสินค้าจากนิคมอุตสาหกรรม /โซนสินค้า SME OTOP และ FOOD TRUCK /โซนสินค้าจากเครือสหพัฒน์ และโซนจําหน่ายรถยนต์และมอเตอร์ไซค์ไฟฟ้า และยังมีน้ําตาลทรายกว่า 1.3 ตัน จากราคา 22 บาท มาจําหน่ายให้ประชาชนในราคาราคาพิเศษกิโลกรัมละ 18 บาท และในช่วงนาทีทองราคา เพียง 10 บาทเท่านั้น พร้อมทั้งยังมี บูธให้คําปรึกษาบริการสินเชื่อต่างๆ ให้คําปรึกษาเพื่อขอรับการรับรอง มอก. มผช และบริการ จดทะเบียนเครื่องจักรกลาง (งดเว้นค่าธรรมเนียม) การออกแบบผลิตภัณฑ์จากศูนย์ Thai-IDC อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีสั่งเข้มงวดการจัดกิจกรรมช่วงเทศกาลปีใหม่ วอนประชาชนปฏิบัติตามมาตรการ ใส่หน้ากากอนามัย  และล้างมือให้สะอาด ป้องกันโควิด -19  เพื่อให้เป็นช่วงเวลาแห่งความสุข
วันพฤหัสบดีที่ 17 ธันวาคม 2563
นายกรัฐมนตรีสั่งเข้มงวดการจัดกิจกรรมช่วงเทศกาลปีใหม่ วอนประชาชนปฏิบัติตามมาตรการ ใส่หน้ากากอนามัย  และล้างมือให้สะอาด ป้องกันโควิด -19  เพื่อให้เป็นช่วงเวลาแห่งความสุข
นายกรัฐมนตรีสั่งเข้มงวดการจัดกิจกรรมช่วงเทศกาลปีใหม่ วอนประชาชนปฏิบัติตามมาตรการ ใส่หน้ากากอนามัย กินร้อนช้อนกลาง และล้างมือให้สะอาด ป้องกันโควิด -19  เพื่อให้เป็นช่วงเวลาแห่งความสุขร่วมกัน
วันนี้ (17 ธ.ค.63) เวลา 11.30 น. ณ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภายหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ว่า ที่ประชุม ศบค. เตรียมมาตรการล่วงหน้าในช่วงเทศกาลปีใหม่ หลายอย่างเดินหน้าไปได้ด้วยดี ทั้งนี้ ได้กําชับทุกหน่วยงาน และทหาร ตํารวจให้เพิ่มความระมัดระวัง เข้มงวดตรวจสอบทุกเส้นทางให้มากยิ่งขึ้น โดยเฉพาะตามแนวชายแดน รวมถึงการจัดงานและกิจกรรมในช่วงเทศกาลปีใหม่ โดยต้องมีมาตรการที่รัดกุมให้เกิดความปลอดภัยเพื่อให้ทุกคนมีความสุข และไม่เกิดความทุกข์จากการติดเชื้อโควิด-19 ภายหลังปีใหม่ผ่านไปแล้ว จึงขอให้ทุกคนได้ช่วยกันปฏิบัติตามมาตรการที่ ศบค.กําหนดทั้งการใส่หน้ากากอนามัยและหน้ากากผ้าอยู่เสมอ กินร้อนช้อนกลาง หมั่นล้างมือให้สะอาด ตลอดจนผู้ประกอบการร่วมกันใช้แพลตฟอร์มไทยชนะ ซึ่งจะทําให้ประเทศปลอดภัยจากการแพร่ระบาดของโรคติดเชื้อไวรัสโคโรนา 2019 (โควิด-19) ระยะที่ 2 และสามารถฟื้นตัวได้เร็วขึ้น พร้อมย้ําถึงการดําเนินการทุกอย่างรัฐบาลทําอย่างละเอียดถี่ถ้วนในการดูแลความปลอดภัยให้กับประชาชนในประเทศและคนต่างประเทศที่จะเดินทางเข้ามาประเทศไทยเพื่อประกอบการธุรกิจต่าง ๆ
นายกรัฐมนตรียืนยันรัฐบาลทําอย่างเต็มที่ในการแก้ปัญหาสถานการณ์ โควิด-19 โดยขออย่านําเสนอข้อมูลที่บิดเบือนว่ารัฐบาลไม่ได้ทําอะไรทั้งสิ้น ทั้งนี้ในส่วนกรณีที่การทุจริตโครงการต่าง ๆ ที่รัฐบาลช่วยเหลือประชาชน ทั้งโครงการคนละครึ่งและ "เราเที่ยวด้วยกัน" นั้น ได้สั่งให้ดําเนินคดีตามกฎหมายกับผู้ที่กระการทุจริตหรือโกงทั้งหมดแล้ว ซึ่งขณะนี้พบว่ามีจํานวนกว่า 200 ราย อย่างไรก็ตามการแก้ไขปัญหาการทุจริตไม่ใช่ให้รัฐทําฝ่ายเดียวแต่ทุกคนต้องร่วมมือกันทั้งผู้ให้ ผู้รับ และผู้อํานวยความสะดวก โดยต้องให้ข้อมูลมาเพื่อจะได้จับกุมได้ถูกต้อง
พร้อมกันนี้ นายกรัฐมนตรี ได้ขอความร่วมมือประชาชนช่วยกันเดินหน้าทําให้บ้านเมืองสงบปลอดภัยในช่วงปีใหม่ เพื่อให้เป็นช่วงเวลาแห่งความสุขร่วมกันของทุกคนทั้งรัฐบาลและประชาชน ซึ่งในช่วงปีใหม่เจ้าหน้าที่และข้าราชการทุกคนก็ทํางานอย่างเต็มที่ไม่มีวันหยุดเพื่ออํานวยความสะดวกให้กับประชาชนในการเดินทางให้มีความปลอดภัย
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานเปิดการจัดแสดงผลงาน โครงการพัฒนาขีดความสามารถในการแข่งขันของเกษตรอุตสาหกรรม
วันพฤหัสบดีที่ 17 ธันวาคม 2563
ปลัดฯ กอบชัย เป็นประธานเปิดการจัดแสดงผลงาน โครงการพัฒนาขีดความสามารถในการแข่งขันของเกษตรอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานเปิดการจัดแสดงผลงาน โครงการพัฒนาขีดความสามารถในการแข่งขันของเกษตรอุตสาหกรรม  ณ บริเวณห้องโถง ชั้น 1 สํานักงานปลัดกระทรวงอุตสาหกรรม
วันนี้ (17 ธันวาคม 3563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการจัดแสดงผลงานพร้อมมอบประกาศเกียรติคุณให้แก่สถานประกอบการที่เข้าร่วมโครงการพัฒนาขีดความสามารถในการแข่งขันของเกษตรอุตสาหกรรม และขับเคลื่อนศูนย์ปฏิรูปอุตสาหกรรม เพื่อพัฒนาวิสาหกิจสู่ตลาด 4.0 (OPOAI + Mini ITC) ประจําปีงบประมาณ พ.ศ. 2563 ของกองทุนพัฒนาเอสเอ็มอีตามแนวประชารัฐ โดยมี นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ บริเวณห้องโถง ชั้น 1 สํานักงานปลัดกระทรวงอุตสาหกรรม
สําหรับโครงการ ดังกล่าวฯ จัดโดย สํานักงานอุตสาหกรรมจังหวัด จากกลุ่มส่งเสริมประสิทธิภาพที่ 1 และ ที่2 ประกอบด้วย 12 จังหวัด ได้แก่ พระนครศรีอยุธยา นนทบุรี ปทุมธานี สระบุรี นครปฐม สุพรรณบุรี กาญจนบุรี ราชบุรี เพชรบุรี สมุทรสาคร สมุทรสงคราม และประจวบคีรีขันธ์ ซึ่งได้จัดทําโครงการพัฒนาขีดความสามารถในการแข่งขันของเกษตรอุตสาหกรรม และขับเคลื่อนศูนย์ปฏิรูปอุตสาหกรรม เพื่อพัฒนาวิสาหกิจสู่ตลาด 4.0 (OPOAI + Mini ITC) ขึ้น เพื่อพัฒนาขีดความสามารถในการแข่งขันของสถานประกอบการอุตสาหกรรมการเกษตร และพัฒนาผลิตภัณฑ์ บรรจุภัณฑ์ต้นแบบพร้อมแผนธุรกิจให้กับสถานประกอบการ SMEs โดยได้รับการอนุมัติช่วยเหลือทางการเงินจากกองทุนพัฒนาเอสเอ็มอีตามแนวประชารัฐ
รัฐบาลไทย-ข่าวทำเนียบรัฐบาล-นายกรัฐมนตรี ติดตามการแก้ปัญหา PM2.5 ห่วงใยกลุ่มเสี่ยงผู้สูงอายุและเด็ก ให้ใส่หน้ากากป้องกัน PM2.5
วันพฤหัสบดีที่ 17 ธันวาคม 2563
นายกรัฐมนตรี ติดตามการแก้ปัญหา PM2.5 ห่วงใยกลุ่มเสี่ยงผู้สูงอายุและเด็ก ให้ใส่หน้ากากป้องกัน PM2.5
พลเอก ประยุทธ์ จันทร์โอชา นายกรัฐมนตรี ติดตามการแก้ปัญหา PM2.5 ห่วงใยกลุ่มเสี่ยงผู้สูงอายุและเด็ก ให้ใส่หน้ากากป้องกัน PM2.5
วันนี้ (17 ธ.ค.63) เวลา 11.30 น. ณ ทําเนียบรัฐบาล ภายหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม ได้กล่าวถึงแผนฟื้นฟูกิจการองค์การขนส่งมวลชนกรุงเทพ(ขสมก.)(ฉบับปรับปรุง) ว่า การผลักดันแผนฟื้นฟูมีหลายอย่างที่ต้องดําเนินการทั้งเรื่องทุน รถ รวมถึงสิทธิประโยชน์ต่าง ๆ ซึ่งเชื่อมั่นว่าทุกแผนถ้าทุกคนช่วยกันก็สามารถทําได้ แต่ถ้าทุกคนไม่ร่วมมือกันและขัดแย้งทุกแผนก็ไปไม่ได้ จึงขอให้ช่วยกันลดความขัดแย้งตรงนี้ไปให้ได้โดยยึดผลประโยชน์โดยรวมเป็นที่ตั้ง
นอกจากนี้ นายกรัฐมนตรี ยังได้ติดตามสถานการณ์การแก้ไขปัญหา PM2.5 อย่างใกล้ชิด โดยมีจะมาตรการเข้มในการดูแลในช่วงที่สภาพอากาศมีปัญหาซึ่งเชื่อว่าจากหลังนี้สภาพอากาศดีขึ้น แต่หากสถานการณ์ยังไม่ดีขึ้นก็ต้องไปพิจารณาหามาตรการที่เหมาะสม เช่น อาจจะให้มีการ work from home หรือให้เรียนหนังสือที่บ้านหรือไม่ โดยขณะนี้กําลังหารือเพื่อเร่งดําเนินการโดยเร็ว พร้อมย้ําเตือนความห่วงใยไปยังกลุ่มเสี่ยงสูงที่จะได้รับผลกระทบจาก PM2.5 คือ ผู้สูงอายุและเด็ก ให้สวมใส่หน้ากากอยู่เสมอซึ่งจะช่วยป้องกัน PM2.5 ได้พอสมควร
พร้อมกันนี้ นายกรัฐมนตรี ชี้แจงเกี่ยวกับการประชาสัมพันธ์ผลการดําเนินงานของรัฐบาล ว่าขณะนี้สํานักนายกรัฐมนตรีกําลังอยู่ระหว่างรวบรวมผลการดําเนินงานและความก้าวหน้าต่าง ๆ ที่รัฐบาลได้ดําเนินการแล้ว ซึ่งการดําเนินการทุกอย่าง รัฐบาลคํานึงถึงประชาชนต้องได้รับประโยชน์สูงสุดและเกิดความเป็นธรรมกับทุกฝ่าย รวมทั้งผู้ประกอบการด้วย
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีลงเสาเอกบ้านมั่นคง
วันพฤหัสบดีที่ 17 ธันวาคม 2563
นายกรัฐมนตรีลงเสาเอกบ้านมั่นคง
นายกรัฐมนตรีลงเสาเอกบ้านมั่นคง "สหกรณ์เคหสถานบ้านมั่นคงชุมชนวัดรังสิต จํากัด" เดินหน้า 38 ชุมชนต้องมีคุณภาพชีวิตที่ดีขึ้น
วันนี้ (17 ธ.ค. 63) เวลา 14.30 น. นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีลงเสาเอกบ้านมั่นคง "สหกรณ์เคหสถานบ้านมั่นคงชุมชนวัดรังสิต จํากัด" (บ้านสวย คลองใส วิถีใหม่ ชุมชนริมคลอง) ณ หมู่ 7 ถนนเลียบคลองเปรมประชากร ตําบลหลักหก อําเภอเมืองปทุมธานี จังหวัดปทุมธานี พร้อมมอบสัญญาเช่าที่ดินราชพัสดุ (เนื้อที่ 22 ไร่ 3 งาน 36 ตารางวา) และใบอนุญาตก่อสร้างของสหกรณ์ฯ ให้แก่ประธานและกรรมการสหกรณ์เคหสถานบ้านมั่นคงชุมชนวัดรังสิต จํากัด โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ และชาวชุมชนริมคลองเปรมประชากร เข้าร่วมงานประมาณ 600 คน
โอกาสนี้ นายกรัฐมนตรีกล่าวยินดีที่ได้มาเป็นประธานในพิธียกเสาเอก บ้านมั่นคง “สหกรณ์เคหสถานบ้านมั่นคงชุมชนวัดรังสิต จํากัด” (บ้านสวย คลองใส วิถีใหม่ ชุมชนริมคลอง) และมอบสัญญาเช่าที่ราชพัสดุ และใบอนุญาตก่อสร้างให้กับหมู่ 7 ตําบลหลักหก ซึ่งเป็นชุมชนที่ 2 ของการพัฒนาชุมชนริมคลองเปรมประชากรต่อจากชุมชนประชาร่วมใจ 2 เขตจตุจักร ซึ่งตนเองมีโอกาสร่วมพิธีลงเสาเอกเมื่อเดือนมกราคมที่ผ่านมา และทราบว่าปัจจุบันได้ก่อสร้างบ้านแล้วเสร็จ 193 หลัง ประชาชนได้อยู่บ้านใหม่ มีสภาพแวดล้อมที่ดี พร้อมขอให้ประชาชนที่อาศัยอยู่ริมคลองช่วยกันรณรงค์และปลูกสร้างจิตสํานึกร่วมกันดูแลรักษาความสะอาดไม่ทิ้งขยะลงแม่น้ํา คู คลอง ลดปัญหาน้ําเน่าเสีย ส่งเสริมให้เกิดการมีส่วนร่วมของทุกภาคส่วนในการจัดการคุณภาพน้ํา ฟื้นฟู และปรับปรุงภูมิทัศน์บริเวณริมฝั่งแม่น้ําให้มีความสะอาดสวยงาม ปรับทัศนียภาพให้สวยงาม เพิ่มประสิทธิภาพในการระบายน้ํา อีกทั้งสามารถใช้เป็นทางสัญจรสาธารณะได้ด้วย การพัฒนาที่อยู่อาศัยของประชาชนริมคลองให้มีสุขภาวะที่ดี เพื่อ สอดคล้องกับแผนยุทธศาสตร์การพัฒนาที่อยู่อาศัย ระยะ 20 ปี ที่มุ่งหวังให้คนไทยมีที่อยู่อาศัยและมีคุณภาพชีวิตที่ดีภายในปี 2579 โดยเฉพาะผู้มีรายได้น้อยควรได้รับการดูแลอย่างทั่วถึงและเป็นธรรม
นายกรัฐมนตรียังกล่าวถึงการเป้าหมายการขับเคลื่อนแผนแม่บทโครงสร้างพื้นฐานระบบคลองและการพัฒนาชุมชนริมคลองเปรมประชากร เพื่อพัฒนาคุณภาพชีวิตความเป็นอยู่ของประชาชน การทํางานจากรุ่นสู่รุ่น สู่ลูกหลานคนไทยที่สําคัญคนไทยอย่าเกลียดกัน อย่าแตกแยกอย่าขัดแย้งกัน ต้องร่วมใจไทยสร้างชาติ
นายกรัฐมนตรียังกล่าวในช่วงท้าย ขอบคุณการทํางานของภาครัฐ ภาคเอกชน ภาคประชาสังคม ท้องถิ่น และและประชาชนซึ่งเป็นแกนหลักในการขับเคลื่อนกิจกรรมนี้ หวังให้โครงการนี้ดําเนินการกันอย่างต่อเนื่องไปยังชุมชนริมคลองเปรมประชากรอีกกว่า 38 ชุมชน เพื่อให้ประชาชนมีคุณภาพชีวิตที่ดีขึ้น เป็นชุมชนที่เข้มแข็งตามเป้าหมายของการดําเนินงานของรัฐบาล
จากนั้น นายกรัฐมนตรีได้ทําพิธีวางไม้มงคล ผูกผ้าสี และโปรยดอกไม้เพื่อความเป็นสิริมงคล ณ บริเวณจุดยกเสาเอก และมอบข้าวสารให้แก่ตัวแทนชุมชน ก่อนเดินทางกลับโดยรถยนต์
.................................................
รัฐบาลไทย-ข่าวทำเนียบรัฐบาล-ไอแบงก์ ออกมาตรการ พัก-ให้-ฟรี-ยกเว้น ช่วยลูกค้าประสบอุทกภัยทั้งทางตรงและทางอ้อม
วันพฤหัสบดีที่ 17 ธันวาคม 2563
ไอแบงก์ ออกมาตรการ พัก-ให้-ฟรี-ยกเว้น ช่วยลูกค้าประสบอุทกภัยทั้งทางตรงและทางอ้อม
ไอแบงก์ออกมาตรการช่วยเหลือลูกค้าผู้ประสบภัยจากอุทกภัยภาคใต้ ปี 2563 ทั้งพักชําระหนี้ ให้วงเงินเพิ่ม ฟรีค่าธรรมเนียม และยกเว้นการประเมินราคาหลักประกัน และบุคลค้ําประกัน เพื่อช่วยเหลือลูกค้าที่ได้รับผลกระทบทั้งทางตรงและทางอ้อม ภายหลังน้ําลด
ไอแบงก์ออกมาตรการช่วยเหลือลูกค้าผู้ประสบภัยจากอุทกภัยภาคใต้ ปี 2563 นี้ เพื่อแบ่งเบาภาระของลูกค้าเดิมของธนาคารที่ได้รับผลกระทบทางตรง เช่น ที่อยู่อาศัย หรือสถานประกอบการได้รับความเสียหาย และลูกค้าเดิมของธนาคารที่ได้รับผลกระทบทางอ้อม เช่น คู่ค้าทางธุรกิจได้รับความเสียหายจากอุทกภัยส่งผลกระทบต่อสภาพคล่องความเป็นอยู่ของลูกค้าธนาคาร โดยธนาคารได้ออกมาตรการช่วยเหลือดังนี้
มาตรการช่วยเหลือลูกค้าผู้ประสบภัยจากอุทกภัยภาคใต้ ปี 2563
ลูกค้าที่ได้รับผลกระทบทางตรง        ลูกค้าที่ได้รับผลกระทบทางอ้อม
• พัก ชําระเงินต้นและกําไร ระยะเวลา 3 เดือน หลังจากนั้นพักชําระเงินต้น ชําระเฉพาะกําไรอีก 6 เดือน  • พัก ชําระเงินต้น และชําระเฉพาะกําไรระยะเวลา 6 เดือน
• ให้ วงเงินสินเชื่อเพิ่มเติม
- สําหรับสินเชื่ออุปโภคบริโภค อัตรากําไร SPRR – 3.5% ต่อปี
- สําหรับสินเชื่อธุรกิจ อัตรากําไร SPRL – 2.75% ต่อปี
- ระยะเวลาผ่อนชําระสูงสุด 5 ปี
• ฟรี
- ค่าธรรมเนียม Front end Fee
- ค่าธรรมเนียมจัดทํานิติกรรมสัญญา
• ยกเว้น
- การประเมินราคาหลักประกัน
- บุคคลค้ําประกัน
* หมายเหตุ เงื่อนไขอื่นๆ เป็นไปตามประกาศธนาคาร
สําหรับคุณสมบัติของผู้ที่จะเข้าร่วมมาตรการจะต้องเป็นลูกค้าเดิมของธนาคารที่เป็นบุคคลธรรมดาและมีสินเชื่ออุปโภคบริโภคที่มีหลักประกันและไม่มีหลักประกัน หรือนิติบุคคลที่มีสินเชื่อธุรกิจแบบกําหนดระยะเวลากับธนาคาร โดยมีที่อยู่อาศัย หรือสถานประกอบการ หรือ คู่ค้าทางธุรกิจ อยู่ในพื้นที่ประสบภัยตามพื้นที่ประกาศของราชการ ( คลิก http://portal.disaster.go.th/portal/public/index.do;jsessionid=142F64F78C1C3CBA1605E96098FA77C9#dataTable ) และมีสถานะการชําระหนี้เป็นปกติ
ผู้สนใจ สามารถติดต่อสอบถามการเข้าร่วมมาตรการได้ที่ ไอแบงก์ สาขาที่ใช้บริการ ตั้งแต่วันนี้ – 15 มกราคม 2564 หรือสอบถามข้อมูลเพิ่มเติมได้ที่ iBank Call Center 1302
วิธีตรวจสอบพื้นที่ประสบอุทกภัย ปี 2563 ตามประกาศราชการ
1. เข้าสู่เว็บไซต์ http://portal.disaster.go.th/portal/public/index.do;jsessionid=142F64F78C1C3CBA1605E96098FA77C9#dataTable
2. เลือกจังหวัดที่ต้องการค้นหา
3. เลือกประเภทภัย เลือก อุทกภัย
4. เลือกสถานะ เลือก ประกาศเขตพื้นที่ประสบสาธารณภัย
5. กดค้นหา
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-กระทรวงยุติธรรมร่วมมือกับมหาวิทยาลัยบูรพา จัดโครงการประชุมเชิงปฏิบัติการการตรวจประเมินผลโภชนาการอาหารสำหรับผู้ต้องขัง
วันพฤหัสบดีที่ 17 ธันวาคม 2563
กระทรวงยุติธรรมร่วมมือกับมหาวิทยาลัยบูรพา จัดโครงการประชุมเชิงปฏิบัติการการตรวจประเมินผลโภชนาการอาหารสําหรับผู้ต้องขัง
นายวิทยา สุริยะวงศ์ รองปลัดกระทรวงยุติธรรม เป็นประธานในพิธีเปิดโครงการประชุมเชิงปฏิบัติการการตรวจประเมินผลโภชนาการอาหารสําหรับผู้ต้องขัง
ในวันพฤหัสบดีที่ ๑๗ ธันวาคม ๒๕๖๓ เวลา ๐๙.๓๐ น. ณ ห้องประชุมวายุภักษ์ ๖ ชั้น ๕ โรงแรมเซ็นทรา บาย เซ็นทาราศูนย์ราชการและคอนเวนชันเซ็นเตอร์ นายวิทยา สุริยะวงศ์ รองปลัดกระทรวงยุติธรรม เป็นประธานในพิธีเปิดโครงการประชุมเชิงปฏิบัติการการตรวจประเมินผลโภชนาการอาหารสําหรับผู้ต้องขัง ซึ่งจัดขึ้นโดยกระทรวงยุติธรรมร่วมกับมหาวิทยาลัยบูรพา มีวัตถุประสงค์เพื่อรายงานข้อค้นพบใหม่เกี่ยวกับระบบและกลไกการบริหารงานสูทกรรม คุณภาพของอาหาร และสุขภาวะของผู้ต้องขัง พร้อมทั้งระดมข้อคิดเห็นจากผู้ที่มีส่วนเกี่ยวข้องด้านคุณภาพโภชนาการอาหารของผู้ต้องขังในทุก ๆ ภาคส่วน โดยมี นายวีระกิตติ์ หาญปริพรรณ์ รองอธิบดีกรมราชทัณฑ์ ผู้ช่วยศาสตราจารย์ ดร.วศิน ยุวนะเตมีย์ รองอธิการบดีมหาวิทยาลัยบูรพา และผู้เกี่ยวข้องเข้าร่วมฯ
ทั้งนี้ รองปลัดกระทรวงยุติธรรม ได้มอบนโยบายการดูแลคุณภาพชีวิตของผู้ต้องขัง โดยเน้นย้ําเรื่องของคุณภาพโภชนาการอาหารสําหรับผู้ต้องขังในเรือนจํา/ทัณฑสถานทั่วประเทศ จัดอาหารให้มีความเหมาะสมทั้งในเชิงปริมาณและคุณภาพ เพื่อให้ผู้ต้องขังได้รับการดูแลด้านอาหารตามหลักสิทธิมนุษยชนที่พึงมี และให้เป็นไปตามมาตรฐานความโปร่งใสของเรือนจํา ๕ ด้าน
รัฐบาลไทย-ข่าวทำเนียบรัฐบาล- กระทรวงยุติธรรม จัดอบรมให้ความรู้เกี่ยวกับการขึ้นทะเบียนผู้ทำหน้าที่นักจิตวิทยา หรือนักสังคมสงเคราะห์ตามประมวลกฎหมายวิธีพิจารณาความอาญา
วันพฤหัสบดีที่ 17 ธันวาคม 2563
กระทรวงยุติธรรม จัดอบรมให้ความรู้เกี่ยวกับการขึ้นทะเบียนผู้ทําหน้าที่นักจิตวิทยา หรือนักสังคมสงเคราะห์ตามประมวลกฎหมายวิธีพิจารณาความอาญา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมให้ความรู้เกี่ยวกับการขึ้นทะเบียนผู้ทําหน้าที่นักจิตวิทยา หรือนักสังคมสงเคราะห์ตามประมวลกฎหมายวิธีพิจารณาความอาญา
ในวันพฤหัสบดีที่ ๑๗ ธันวาคม ๒๕๖๓ เวลา ๐๙.๐๐ น. ณ โรงแรมซาเทรียม กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมให้ความรู้เกี่ยวกับการขึ้นทะเบียนผู้ทําหน้าที่นักจิตวิทยา หรือนักสังคมสงเคราะห์ตามประมวลกฎหมายวิธีพิจารณาความอาญา โดยมี เจ้าหน้าที่กองกฎหมาย ซึ่งเป็นผู้ทําหน้าที่รับขึ้นทะเบียนฯ และเจ้าหน้าที่จากสํานักงานยุติธรรมจังหวัดทั่วประเทศ เข้ารับการอบรม เพื่อเสริมสร้างความรู้ ความเข้าใจให้แก่เจ้าหน้าที่เกี่ยวกับการรับขึ้นทะเบียน และต่ออายุบัตรผู้ทําหน้าที่นักจิตวิทยา หรือนักสังคมสงเคราะห์ฯ ตลอดจนเสริมสร้างเครือข่ายในการประสานงานระหว่างหน่วยงานภายในกระทรวงยุติธรรม เกี่ยวกับการทําหน้าที่ของนักจิตวิทยา หรือนักสังคมสงเคราะห์
ปลัดกระทรวงยุติธรรม กล่าวใจความสําคัญตอนหนึ่งว่า ผู้ผ่านการอบรมฯ โครงการดังกล่าวจะสามารถตรวจสอบเอกสารการรับขึ้นทะเบียน หรือต่ออายุบัตรผู้ทําหน้าที่นักจิตวิทยา หรือนักสังคมสงเคราะห์ฯ ได้อย่างถูกต้อง ครบถ้วน ช่วยลดระยะเวลาและขั้นตอนในการขอเอกสารเพิ่มเติม และสามารถให้คําปรึกษาเกี่ยวกับการทําหน้าที่นักจิตวิทยา หรือนักสังคมสงเคราะห์ฯ ได้ถูกต้อง รวมทั้งช่วยอํานวยความสะดวกให้แก่ผู้ทําหน้าที่นักจิตวิทยา หรือนักสังคมสงเคราะห์ฯ ที่ยื่นเอกสารรับขึ้นทะเบียนต่อสํานักงานยุติธรรมจังหวัด เพื่อให้การบริการเป็นไปตามระยะเวลาที่กําหนด ส่งเสริมกระบวนการยุติธรรมให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แถลงผลปฏิบัติการ “ยุทธการพิทักษ์ไทย ตัดวงจรยาเสพติด” ระหว่างวันที่ ๑ ตุลาคม - ๑๕ ธันวาคม ๒๕๖๓
วันพฤหัสบดีที่ 17 ธันวาคม 2563
รัฐมนตรีว่าการกระทรวงยุติธรรม แถลงผลปฏิบัติการ “ยุทธการพิทักษ์ไทย ตัดวงจรยาเสพติด” ระหว่างวันที่ ๑ ตุลาคม - ๑๕ ธันวาคม ๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม แถลงรายงานผลปฏิบัติการ “ยุทธการพิทักษ์ไทย ตัดวงจรยาเสพติด” ระหว่างวันที่ ๑ ตุลาคม - ๑๕ ธันวาคม ๒๕๖๓
ในวันพุธที่ ๑๖ ธันวาคม ๒๕๖๓ เวลา ๑๐.๐๐ น.
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
แถลงรายงานผลปฏิบัติการ “ยุทธการพิทักษ์ไทย ตัดวงจรยาเสพติด”
ระหว่างวันที่ ๑ ตุลาคม - ๑๕ ธันวาคม ๒๕๖๓
โดยมี นายอุทัย สินมา อธิบดีอัยการ สํานักงานคดียาเสพติด สํานักงานอัยการสูงสุด
พลตํารวจเอก มนู เมฆหมอก รองผู้บัญชาการตํารวจแห่งชาติ
นายวิชัย ไชยมงคล เลขาธิการ ป.ป.ส.​
พันตํารวจเอก อัครพล บุณโยปัษฎัมภ์ รองอธิบดีกรมสอบสวนคดีพิเศษ
พร้อมด้วยนายวีรภัทร ลําปาง นักตรวจสอบภาษีชํานาญการพิเศษ กรมสรรพากร ร่วมแถลงข่าว
เพื่อแถลงผลการยึดและอายัดทรัพย์สินของผู้ค้ายาเสพติด
ของศูนย์อํานวยการป้องกันและปราบปรามยาเสพติดแห่งชาติ (ศอ.ปส.)
ระหว่างวันที่ ๑ ตุลาคม - ๑๕ ธันวาคม 2563 รวมทั้งสิ้น ๘๖๖.๒ ล้านบาท จําแนกเป็น
จับกุมและยึดทรัพย์ชั่วคราว ๔๖๕.๕ ล้านบาท
อยู่ระหว่างเสนอยึดอาญัติ ๒๔๐.๗ ล้านบาท
และกรมสอบสวนคดีพิเศษจับกุมและยึดทรัพย์ได้ ๑๖๐ ล้านบาท
และส่วนหนึ่งที่เป็นคดีค้างเก่ากรณีที่คณะกรรมการตรวจสอบการกระทําที่ก่อให้เกิดความเสียหายแก่รัฐ (คตส.)
วินิจฉัยยึดทรัพย์ จํานวน ๒๗๖.๕ ล้านบาท
ตกกองทุนยาเสพติด จํานวน ๑๔๑.๗ ล้านบาท บังคับโทษปรับตามวิธีพิจารณายาเสพติด ๓.๗ ล้านบาท
และยึดทรัพย์ตาม พ.ร.บ.การฟอกเงินฯ ๕๕.๖ ล้านบาท รวมทั้งสิ้น ๔๗๗.๕ ล้านบาท
พร้อมทั้งกล่าวถึงความคืบหน้าการแก้ไขร่างประมวลกฎหมายยาเสพติดที่ระหว่างการพิจารณาของรัฐสภา
ในชั้นของกรรมาธิการ ซึ่งหากการขับเคลื่อนกฎหมายฉบับดังกล่าวสําเร็จ
จะเอื้ออํานวยให้การดําเนินคดียาเสพติดให้ดียิ่งขึ้น
โดยในปี ๒๕๖๔ ได้กําหนดเป้าหมายการขยายผลและยึดทรัพย์สินเครือข่ายยาเสพติดเพิ่มขึ้นจากเดิม ๑๐ เท่า
หรือคิดเป็นมูลค่าทรัพย์สินประมาณ ๖,๐๐๐ ล้านบาท
โดยเน้นความร่วมมือบูรณาการการบังคับใช้กฎหมายจากทุกหน่วยงานที่เกี่ยวข้อง
เพื่อยึดทรัพย์สินเครือข่ายการค้ายาเสพติดทุกระดับและตัดวงจรทางการเงินกลุ่มการค้ายาเสพติด
มิให้นําเงินมาเป็นทุนในการค้ายาเสพติดหรือขยายธุรกิจผิดกฎหมายต่าง ๆ
พร้อมทั้งจะเดินหน้าด้วยความมุ่งมั่นและตั้งใจในการแก้ไขและปราบปรามยาเสพติดในสังคมต่อไป
************************************
รัฐบาลไทย-ข่าวทำเนียบรัฐบาล-​ “พล.อ. ประวิตร ประชุมคณะกรรมการมรดกโลก ครั้งที่ 2/63 โดย กระทรวงทรัพยากรฯ ร่วมพิจารณา เมืองศรีเทพ เป็นมรดกโลกแห่งใหม่ของไทย”
วันพฤหัสบดีที่ 17 ธันวาคม 2563
​ “พล.อ. ประวิตร ประชุมคณะกรรมการมรดกโลก ครั้งที่ 2/63 โดย กระทรวงทรัพยากรฯ ร่วมพิจารณา เมืองศรีเทพ เป็นมรดกโลกแห่งใหม่ของไทย”
​“พล.อ. ประวิตร ประชุมคณะกรรมการมรดกโลก ครั้งที่ 2/63 โดย กระทรวงทรัพยากรฯ ร่วมพิจารณา เมืองศรีเทพ เป็นมรดกโลกแห่งใหม่ของไทย”
วันที่ 17 ธันวาคม 2563 เวลา 10.00 น. พลเอก ประวิตร วงษ์สุวรรณ เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 2/2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) นายอิทธิพล คุณปลื้ม รัฐมนตรีว่าการกระทรวงวัฒนธรรม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (เลขาธิการ สผ.) ในฐานะกรรมการและเลขานุการ และหน่วยงานต่างๆ เข้าร่วมประชุม เพื่อรับทราบและพิจารณาแนวทางการดําเนินงานร่วมกัน ณ ห้องประชุมอารีย์สัมพันธ์ กรมส่งเสริมคุณภาพและสิ่งแวดล้อม
โดยที่ประชุมได้ร่วมหารือในประเด็นสําคัญที่เกี่ยวกับการดําเนินงานด้านมรดกโลกหลายประเด็น อาทิ การพิจารณาผลกระทบในการก่อสร้างสถานีรถไฟฟ้าความเร็วสูงในบริเวณพื้นที่ให้แหล่งโบราณสถานในจังหวัดพระนครศรีอยุธยา เพื่อให้เกิดผลกระทบน้อยที่สุด แต่ยังคงไว้ซึ่งความสะดวกต่อการใช้งานของพี่น้องประชาชน โดยที่ประชุมให้มีมติเห็นชอบให้การรถไฟแห่งประเทศไทยเป็นผู้รับผิดชอบในการศึกษาให้เกิดความเหมาะสมต่อไป
อีกทั้ง ยังได้มีการพิจารณาอุทยานประวัติศาสตร์ศรีเทพ จังหวัดเพชรบูรณ์ เพื่อเสนอขึ้นเป็นแหล่งมรดกโลกแห่งใหม่ รวมถึงมีการพิจารณาคําสั่งแต่งตั้งคณะทํางานเพื่อสนับสนุนการดําเนินงานในการดํารงตําแหน่งกรรมการมรดกโลกวาระปี พ.ศ.2561-2566 อีกด้วย
นอกจากนั้น รมว.ทส. “ได้กล่าวให้สัมภาษณ์ว่า “กระทรวงทรัพยากรธรรมชาติและสิ่งแวดล้อม โดย สผ. จะมีคณะทํางานติดตามการดําเนินงาน เพื่อให้การขึ้นทะเบียนเป็นมรดกโลกต่าง ๆ นั้น จะให้เกิดผลกระทบต่อวิถีชีวิตของพี่น้องประชาชนให้น้อยที่สุด”
รัฐบาลไทย-ข่าวทำเนียบรัฐบาล-มท.1 ร่วมพิธีลงเสาเอกบ้านมั่นคง “สหกรณ์เคหสถานบ้านมั่นคงชุมชนวัดรังสิต จำกัด” จำนวน 210 หลัง ส่วนหนึ่งในการพัฒนาที่อยู่อาศัยริมคลองเปรมประชากร
วันพฤหัสบดีที่ 17 ธันวาคม 2563
มท.1 ร่วมพิธีลงเสาเอกบ้านมั่นคง “สหกรณ์เคหสถานบ้านมั่นคงชุมชนวัดรังสิต จํากัด” จํานวน 210 หลัง ส่วนหนึ่งในการพัฒนาที่อยู่อาศัยริมคลองเปรมประชากร
มท.1 ร่วมพิธีลงเสาเอกบ้านมั่นคง “สหกรณ์เคหสถานบ้านมั่นคงชุมชนวัดรังสิต จํากัด” จํานวน 210 หลัง ส่วนหนึ่งในการพัฒนาที่อยู่อาศัยริมคลองเปรมประชากร
วันนี้ (17 ธ.ค. 63) เวลา 14.30 น. ณ บริเวณหมู่ที่ 7 ต.หลักหก อ.เมืองปทุมธานี จ.ปทุมธานี พลเอก ประยุทธ์ จันทร์โอชา นายกรัฐมนตรี เป็นประธานพิธีลงเสาเอกบ้านมั่นคง “สหกรณ์เคหสถานบ้านมั่นคงชุมชนวัดรังสิต จํากัด” ในงาน “บ้านสวย คลองใส วิถีใหม่ ชุมชนริมคลอง” โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย นายไมตรี อินทุสุต ประธานกรรมการสถาบันพัฒนาองค์กรชุมชน พลโท เจริญชัย หินเธาว์ แม่ทัพภาคที่ 1 นายชัยวัฒน์ ชื่นโกสุม ผู้ว่าราชการจังหวัดปทุมธานี พร้อมหัวหน้าส่วนราชการที่เกี่ยวข้อง และชาวชุมชนริมคลองเปรมประชากรร่วมงานกว่า 600 คน
โอกาสนี้ พลเอก ประยุทธ์ จันทร์โอชา พร้อมด้วยพลเอก อนุพงษ์ เผ่าจินดา และคณะ เยี่ยมชมนิทรรศการพัฒนาที่อยู่อาศัยชุมชนริมคลองเปรมประชากร พร้อมมอบสัญญาเช่าที่ดินราชพัสดุ และมอบใบอนุญาตก่อสร้างให้กับประธานและคณะกรรมการสหกรณ์เคหสถานบ้านมั่นคงชุมชนวัดรังสิต จํากัด และมอบนโยบายและพบปะประชาชน มอบเครื่องอุปโภคบริโภคให้กับชาวบ้านชุมชนวัดรังสิต และประกอบพิธียกเสาเอก วางไม้มงคล ผูกผ้าสีและโปรยดอกไม้เพื่อความเป็นสิริมงคล
การพัฒนาที่อยู่อาศัยชุมชนริมคลองเปรมประชากรเป็นส่วนหนึ่งของการพัฒนาตามแผนแม่บทโครงสร้างพื้นฐานระบบคลองและการพัฒนาชุมชนริมคลองเปรมประชากร ซึ่งได้รับความเห็นชอบจากคณะรัฐมนตรีเมื่อวันที่ 9 เมษายน 2562 มีกรอบการดําเนินงาน 4 ด้าน คือ 1) การพัฒนาโครงสร้างพื้นฐานและสิ่งแวดล้อมของเมือง 2) การพัฒนาชุมชนริมคลอง 3) การสร้างความเข้าใจให้กับประชาชน และ 4) กฎหมายและการขับเคลื่อนงาน โดยมีประชาชนกลุ่มเป้าหมายในพื้นที่เทศบาลตําบลหลักหก อ.เมืองปทุมธานี จ.ปทุมธานี จํานวน 6 หมู่ ระยะความยาวคลองประมาณ 17 กิโลเมตรจากความยาวทั้งหมด 58 กิโลเมตร โดยการรื้อย้ายบ้านหมู่ 7 ในวันนี้ ชุมชนได้เช่าที่ดินจากกรมธนารักษ์ระยะเวลาเช่า 30 ปี เนื้อที่ 22 ไร่ 3 งาน 36 ตารางวา ซึ่งได้ดําเนินการรื้อย้ายบ้านเดิมแล้ว 98 หลัง ระยะทางตามแนวคลอง 628 เมตร สามารถก่อสร้างบ้านใหม่ให้กับสมาชิกได้ 210 หลัง มีรูปแบบบ้าน 2 แบบ คือ บ้านแถว 2 ชั้น ขนาด 4 x 7 เมตร จํานวน 200 หลัง และบ้านแถวชั้นเดียว ขนาด 4 x 7 เมตร จํานวน 10 หลัง แผนก่อสร้างแล้วเสร็จประมาณเดือนกรกฎาคม – สิงหาคม 2564 และในระยะต่อไป จะดําเนินการรื้อย้ายบ้านเดิมประมาณ 116 หลัง และก่อสร้างบ้านใหม่เฟส 2 ประมาณ 144 หลังในบริเวณหมู่ที่ 5 ในช่วงกลางปี 2564
สําหรับการพัฒนาชุมชุมชนริมคลองเปรมประชากรในส่วนพื้นที่ตําบลหลักหก ผ่านการรับรองสิทธิในที่อยู่อาศัยตามกระบวนการโครงการบ้านมั่นคง จํานวน 485 ครัวเรือน โดยชุมชนหมู่ที่ 7 ร่วมกับชุมชนหมู่ที่ 5 ได้จดทะเบียนจัดตั้งเป็นสหกรณ์ในนาม “สหกรณ์เคหสถานบ้านมั่นคงชุมชนวัดรังสิต จํากัด” เป็นกลไกในการขับเคลื่อนและบริหารโครงการ ปัจจุบันมีสมาชิกชุมชนสมัครเป็นสมาชิกสหกรณ์แล้วจํานวน 377 ครัวเรือน
รัฐบาลไทย-ข่าวทำเนียบรัฐบาล-รมว.ยุติธรรม ติดตามการดำเนินงานของกรมราชทัณฑ์ เน้นย้ำการลดความแออัดของเรือนจำทุกแห่ง
วันพฤหัสบดีที่ 17 ธันวาคม 2563
รมว.ยุติธรรม ติดตามการดําเนินงานของกรมราชทัณฑ์ เน้นย้ําการลดความแออัดของเรือนจําทุกแห่ง
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมมอบนโยบายให้กับผู้บริหารกรมราชทัณฑ์
ในวันพุธที่ ๑๖ ธันวาคม ๒๕๖๓ เวลา ๑๕.๓๐ น. ณ ห้องประชุม ๑ ชั้น ๒ กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมมอบนโยบายให้กับผู้บริหารกรมราชทัณฑ์ โดยมีว่าที่ร้อยตรี ธนกฤต จิตรอารีรัตน์ เลขานุการรัฐมนตรีว่าการกระทรวงยุติธรรม นายวิทยา สุริยะวงค์ รองปลัดกระทรวงยุติธรรม นายอายุตม์ สินธพพันธ์ อธิบดีกรมราชทัณฑ์ ผู้บริหารกรมราชทัณฑ์ รวมทั้งผู้บัญชาการเรือนจํา/ทัณฑสถาน ทั่วประเทศ เข้าร่วมประชุมผ่านระบบ Video Conference
โดยรัฐมนตรีว่าการกระทรวงยุติธรรม ได้เน้นย้ําในเรื่องการบริหารจัดการความจุของผู้ต้องขังในเรือนจํา ผ่านการอภัยโทษ การพักการลงโทษกรณีพิเศษ เป็นต้น โดยมีการควบคุมด้วยอุปกรณ์อิเล็กทรอนิกส์ติดตามตัว (EM) ซึ่งให้กรมคุมประพฤติร่วมบูรณาการความร่วมมือสอดส่องในขณะพักการลงโทษ เพื่อแก้ไขปัญหานักโทษล้นคุก
นอกจากนี้ ได้ให้กรมราชทัณฑ์ดําเนินการตามมาตรการป้องกันลักลอบซื้อ-ขาย ยาเสพติดในเรือนจํา เพื่อป้องกันมิให้เจ้าหน้าที่ของรัฐกระทําการทุจริตเกี่ยวกับการลักลอบซื้อขายยาเสพติดในเรือนจํา ตามที่คณะกรรมการป้องกันและปราบปรามการทุจริตแห่งชาติ (ป.ป.ช.) เสนอ ครม. ด้วย
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการตรวจสอบทรัพย์สิน ครั้งที่ ๒๗/๒๕๖๓
วันพฤหัสบดีที่ 17 ธันวาคม 2563
"ยุติธรรม" ประชุมคณะกรรมการตรวจสอบทรัพย์สิน ครั้งที่ ๒๗/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๗/๒๕๖๓
ในวันจันทร์ที่ ๑๔ ธันวาคม ๒๕๖๓ เวลา ๐๘.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานคณะกรรมการตรวจสอบทรัพย์สิน
เป็นประธานการประชุมคณะกรรมการตรวจสอบทรัพย์สิน ครั้งที่ ๒๗/๒๕๖๓
ซึ่งเป็นการดําเนินการตามพระราชบัญญัติมาตรการในการปราบปราม
ผู้กระทําความผิดเกี่ยวกับยาเสพติด พ.ศ. ๒๕๓๕
โดยมี พันตํารวจตรี สุริยา สิงหกมล รองเลขาธิการคณะกรรมการป้องกันและปราบปรามยาเสพติด
ในฐานะผู้ช่วยเลขานุการคณะกรรมการตรวจสอบทรัพย์สิน พร้อมด้วยคณะกรรมการตรวจสอบทรัพย์สิน เข้าร่วมฯ
ณ ห้องประชุมกฤษณะ ผลอนันต์ อาคาร ๓ ชั้น ๒
สํานักงานคณะกรรมการป้องกันและปราบปรามยาเสพติด เขตดินแดง กรุงเทพฯ
โดยที่ประชุมได้รับทราบรายงานผลการดําเนินงานตรวจสอบทรัพย์สินรายงานผลการดําเนินการของกองทุนป้องกันและปราบปรามยาเสพติด
รวมทั้งพิจารณาการดําเนินการตรวจสอบทรัพย์สิน จํานวน ๓๕ คดี รวมมูลค่าทรัพย์สิน ๒๑,๓๓๓,๘๑๕.๒๙ บาท
โดยแยกเป็นคดีที่มีมูลค่าเกิน ๑ ล้านบาทขึ้นไป จํานวน ๔ คดี รวมมูลค่าทรัพย์สิน ๑๕,๓๐๑,๗๘๗.๕๓ บาท
และเป็นคดีที่มีมูลค่าไม่เกิน ๑ ล้านบาท จํานวน ๓๑ คดี รวมมูลค่าทรัพย์สิน ๖,๐๓๒,๐๒๗.๗๖ บาท
สําหรับการประชุมคณะกรรมการตรวจสอบทรัพย์สิน เป็นกระบวนการในการบังคับใช้กฎหมายการริบทรัพย์
เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา
และไม่ให้ผู้กระทําความผิดดังกล่าว ได้รับประโยชน์ใดจากทรัพย์สินที่ได้มาจากการค้ายาเสพติด
นํามาซึ่งการสร้างความมั่นคงปลอดภัยให้ประชาชนจากปัญหายาเสพติด